**OSNOVNA ŠKOLA IVANA MAŽURANIĆA**

**NOVI VINODOLSKI, LOKVICA 2**

**OIB 61950691961**

**POLUGODIŠNJI** **IZVJEŠTAJ O IZVRŠENJU FINANCIJSKOG PLANA**

**OSNOVNE ŠKOLE IVANA MAŽURANIĆA NOVI VINODOLSKI**

* 1. **– 30.06.2025. GODINE**

Novi Vinodolski, srpanj 2025. godine

Polugodišnji izvještaj o izvršenju Financijskog plana za 2025. godinu sastavljen je prema odredbama Zakona o proračunu (NN 144/21) i Pravilnika o polugodišnjem i godišnjem izvještaju o izvršenju proračuna. Obrazloženje ostvarenih prihoda i rashoda za razdoblje od 01.01.2025. do 30.06.2025. godine obuhvaća opći i posebni dio financijskog plana i obrazloženje ostvarenja planiranih prenesenih viškova i pokrića manjkova. Škola nije imala zaduživanja, nije davala jamstva i izdatke po jamstvima, pa isti neće ni biti obuhvaćeni ovim izvještajem.

**SADRŽAJ I OBUHVAT ISKAZIVANJA PODATAKA**

**Polugodišnji izvještaj o izvršenju Financijskog plana za 2025. proračunsku godinu obuhvaća:**

**1.1. Opći dio Financijskog plana**

**1.2. Posebni dio Financijskog plana**

**1.3. Obrazloženje ostvarenja prihoda i primitaka**

**UVOD**

Na osnovu Zakona o proračunu (Narodne novine broj 87/08, 136/12, 15/15 i 144/21), Škola je dužna izraditi Financijski plan za iduću proračunsku godinu, te projekciju Financijskog plana za sljedeće dvije proračunske godine.

Školski odbor do kraja tekuće godine usvaja Plan za narednu godinu.  
Financijski plan Škole za 2025. godinu izrađen je u skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije.   
  
Financijskim planom omogućava se financiranje programa rada Škole. Pri sastavljanju Financijskog plana obavezno je pridržavati se zakonom propisane metodologije.

Važno je napomenuti da Škola u izvještajnom razdoblju (1-6/2025**) nije imala** **Prve izmjene i dopune** **Financijskog plana za 2025. godinu** (kao što je bilo do ove godine uobičajeno) te sukladno usvojenom planu krajem 2024. godine za 2025. godinu u nastavku daje obrazloženje realizacije istoga za period 01.01.2025. do 30.06.2025. godine.

**SADRŽAJ IZVJEŠTAJA O IZVRŠENJU FINANCIJSKOG PLANA**

1. **OPĆI DIO – tablice**

* Sažetak Općeg dijela
* Izvršenje rashoda po ekonomskoj klasifikaciji
* Izvršenje prihoda i rashoda po izvorima financiranja
* Izvršenje rashoda po funkcijskoj klasifikaciji

1. **POSEBNI DIO – tablice**

* Izvršenje rashoda po programskoj i ekonomskoj klasifikaciji te izvorima financiranja

1. **OBRAZLOŽENJE**

Obrazloženje izvršenja (ostvarenja) prihoda i rashoda u odnosu na ostvareno prethodne godine i u odnosu na planirano:

- Obrazloženje izvršenja općeg dijela (po ekonomskoj klasifikaciji i po

izvorima financiranja)

- Obrazloženje ostvarenja plana prenesenog viška/manjka

**PRILOŽENE TABLICE**

- Sažetak općeg dijela

- Prihodi i rashodi po ekonomskoj klasifikaciji

- Prihodi i rashodi po izvorima financiranja

- Rashodi po programskoj i ekonomskoj klasifikaciji te izvorima financiranja

- Rashodi po funkcijskoj klasifikaciji

Prilikom izrade financijskog plana prihodi i rashodi za 2025. godinu planirani su na razini podskupine (3. razina računskog plana), a izvršenje za 2025. godinu prati se na razini odjeljka ekonomske klasifikacije (4. razina računskog plana). Izvještaj o izvršenju financijskog plana pokazuje jesu li sredstva utrošena u skladu s financijskim planom.

**1.3.1. OBRAZLOŽENJE OPĆEG DIJELA IZVJEŠTAJA O OSTVARENJU**

**FINANCIJSKOG PLANA**

**Obrazloženje ostvarenih prihoda u odnosu na planirane prihode financijskog plana za 2025. godinu (1. izmjena i dopuna nismo imali).**

**Ukupni prihodi ostvareni su u iznosu 841.692,12 eura te imaju indeks u odnosu na prošlogodišnje razdoblje 116,40 a u odnosu na plan tekuće godine 48,52.**



**PRIHODI**

U nastavku ističemo odstupanja od plana na razini podskupine računskog plana (3. razina), za one prihode po ekonomskoj klasifikaciji koji značajnije utječu na iskazivanje rezultata.

**636 Pomoći proračunskim korisnicima iz proračuna koji im nije nadležan**

Prihodi od Grada Novi Vinodolski koji nam financira 2 grupe cjelodnevnog produženog boravka i 1 grupu učenika putnika do polaska autobusa, izbornu nastavu te zaštitarsku službu.

Prihodi od Ministarstva za plaće i naknade zaposlenicima, naknadu zbog nezapošljavanja invalida , nastavna pomagala i prijevoz učenika s teškoćama na produženi stručni postupak.

Indeks u odnosu na prošlu godinu je 113,55 zbog povećanja plaća zaposlenika i uključivanja većeg broja učenika u školsku marendu.

**641 Prihodi od financijske imovine**

Prihodi ostvareni u iznosu 19,28 eura imaju indeks 214,22 u odnosu na prošlogodišnje razdoblje jer smo ove godine ostvarili veće prihode od kamata jer smo imali više sredstava na računu.

**652 Prihodi po posebnim propisima**

Prihodi za posebne namjene sastoje se od Sufinanciranja cijene glazbenog odjela te cjelodnevnog produženog boravka kojeg plaćaju roditelji učenika.

Indeks u odnosu na ostvareno prethodne godine je 114,22 jer imamo povećanje učenika u produženom boravku a i cijena ručka se povećala.

**661 Prihodi od prodaje proizvoda i robe te pruženih usluga**

Navedeni prihodi odnose se na foto naponske sustave na krovu škole te najam dvorane te u odnosu na ostvareno prošle godine imaju indeks 63,6 jer je ove godine bila još manja zainteresiranost za najam dvorane.

**671 Prihodi iz nadležnog proračuna za financiranje redovne djelatnosti**

Prihodi za decentralizirane funkcije su prihodi koje nam doznačuje Primorsko-goranska županija za materijalne rashode. Ove godine su nam doznačili sredstva u iznosu 92.059,11 eura.

Ostvareni prihodi odnose se i na financiranje programa iznad standarda a to su produženi boravak učenika putnika, Program Škole plivanja te za financiranje pomoćnika u nastavi koje također financira Primorsko-goranska županija.

Indeks u odnosu na ostvareno prošle godine iznosi 140,57 jer su znatno poskupili materijalni rashodi te usluge, te iz razloga jer ove godine imamo 9 pomoćnika u nastavi (prošle godine ih je bilo 7) te se pomoćnicima podigla bruto satnica za plaću.

**Obrazloženje ostvarenih rashoda u odnosu na planirane rashode financijskog plana za 2025. godinu (1. izmjena i dopuna nismo imali)**

**Ukupni rashodi ostvareni su u iznosu 950.384,32 eura te imaju indeks u odnosu na prošlogodišnje razdoblje 131,42 a u odnosu na plan tekuće godine 54,71.**

U nastavku ističemo odstupanja od plana na razini podskupine računskog plana (3. razina), za one rashode koji značajnije utječu na iskazivanje rezultata.

**RASHODI**

**RASHODI I IZDACI PO EKONOMSKOJ KLASIFIKACIJI**

1. **311**-Rashodi za plaće ostvareni su u iznosu =674.397,54 eura i imaju indeks 132,26 u odnosu na ostvareno prošle godine uglavnom zbog povećanja plaća. Ti rashodi sadrže bruto plaće, plaće za prekovremeni rad i posebne uvjete rada za zaposlenike Ministarstva obrazovanja, plaće 9 pomoćnika (prošle godine ih je bilo 7) te 3 učitelja u produženom boravku.
2. **312**-Ostali rashodi za zaposlene u iznosu =24.083,92 eura imaju indeks 105,83 u odnosu na ostvareno prošle godine. Ove godine smo imali više isplata za pomoći zaposlenicima koji su bili na bolovanju duže od 90 dana.
3. **313**-Rashodi za doprinose na plaću za zdravstvo za zaposlenike Ministarstva, te pomoćnike u nastavi i učitelje u produženom boravku koje financiraju PGŽ i Grad Novi Vinodolski iznose =111.051,73 eura. Indeks je 132,35 u odnosu na ostvareno prošle godine iz razloga kako je došlo do povećanja plaća tako je automatski povećan i doprinos za zdravstvo.
4. **321**-Rashodi za naknade zaposlenima ostvareni su u iznosu =22.472,84 eura te imaju indeks 120,49 u odnosu prošlu godinu jer su se povećale cijene autobusnih karata.
5. **322**-Rashodi za materijal i energiju ostvareni su u iznosu =53.313,10 eura i imaju indeks 110,34 u odnosu na prošlu godinu zbog poskupljenja cijena i materijala i usluga.
6. **323**-Rashodi za usluge u iznosu =53.065,02 eura imaju indeks 171,23 u odnosu na prošlu godinu. Tu se nalaze izdaci za usluge tekućeg i investicijskog održavanja, komunalne usluge, zdravstvene usluge, intelektualne usluge, računalne usluge te ostale usluge. Indeks je povećan u odnosu na prošlu godinu zbog povećanja cijena.
7. **329**-Ostali nespomenuti rashodi poslovanja ostvareni su u iznosu =4.625,70 eura i imaju indeks 146,52 u odnosu ostvareno prethodne godine. Taj iznos sadrži premije osiguranja, reprezentaciju, članarine, pristojbe za naknadu invalida te ostale nespomenute rashoda poslovanja. Ove godine je naša škola bila domaćin Skupa ravnatelja PGŽ pa smo iz tog razloga imali rashode za reprezentaciju što prošle godine nije bio slučaj.
8. **343**-Ostali financijski rashodi u iznosu =198,00 eura sadrže bankarske usluge tj. usluge platnog prometa. Indeks u odnosu na ostvarenje prošle godine je 122,06 zbog povećanja cijene usluga.
9. **372-**Ostale naknade građanima i kućanstvima iz proračuna u ukupnom iznosu =4.743,49 eura imaju indeks 169,63 u odnosu na prošlu godinu. Na tom kontu nalaze rashodi za prijevoz roditelju za učenike s teškoćama na produženi stručni postupak. Broj učenika koji putuju na produženi stručni postupak se povećao.
10. **381-** Tekuće donacije u iznosu 441,00 eura su sredstva utrošena za kupnju higijenskih uložaka za djevojčice. Sredstva smo dobili prema Odluci Ministarstva rada, mirovinskog sustava, obitelji i socijalne politike početkom lipnja 2025. a za opskrbu školskih ustanova besplatnim zalihama menstrualnih higijenskih potrepština. Indeksa u odnosu na ostvarenje prošle godine iznosi 95,66 jer smo ove godine dobili manji iznos sredstava.
11. **422**-Rashodi za postrojenja i opremu u iznosu =1.971,00 eura imaju indeks 112,42 u odnosu na prošlu godinu jer smo ove godine imali veću potrebu za istim.
12. **424-**Rashodi za knjige u ukupnom iznosu =20,98 eura imaju indeks 6,98 u odnosu na ostvareno prošle godine. Sredstva sadrže iznos za knjige za školsku knjižnicu.

**Obrazloženje prenesenih viškova/manjkova po izvorima i ekonomskoj klasifikaciji**

Kako ove godine nismo imali 1. izmjena i dopuna financijskog plana za 2025. godinu nismo bili ni u mogućnosti u financijski plan uključiti prenesena sredstva iz 2024.godine u iznosu 15.408,25 eura. Od tog iznosa višak se odnosi na iznos 20.041,71 euro te manjak od školske marende za 12/2024 u iznosu 4.633,46 eura. Manjak je pokriven doznakom sredstava Ministarstva početkom siječnja 2025. godine.

U financijskom planu imamo procijenjene viškove u iznosu 2.700,00 eura od glazbenog odjela i produženog boravka kojeg smo usvojili krajem 2024. godine kod izrade financijskog plana za 2025. godinu. Iznos od 2.700,00 eura nismo trošili izvještajnom razdoblju.

**RASHODI PO FUNKCIJSKOJ KLASIFIKACIJI**

U tablici rashoda po funkcijskoj klasifikaciji vidljivo je da sveukupni rashodi u iznosu 950.384,32 eura imaju indeks 131,42 u odnosu na prethodnu godinu a u odnosu na planirano imaju indeks 54,71 što je dobro s obzirom da je to polugodišnje ostvarenje.

Funkcijska klasifikacija-091-osnovno obrazovanje u iznosu 948.781,32 eura imaju indeks 131,37u odnosu na prošlogodišnje razdoblje, a u odnosu na planirano ima indeks 54,71.

**ZAVRŠNE ODREDBE**

Polugodišnji Izvještaj o izvršenju financijskog plana za 2025. godinu Osnovne škole IVANA MAŽURANIĆA NOVI VINODOLSKI, dostavlja se Školskom odboru na usvajanje.

Nakon donošenja Odluke o prihvaćanju Izvještaja o izvršenju financijskog plana, škola je dužna isti dostaviti osnivaču Primorsko-goranskoj županiji, te ga objaviti na svojim mrežnim stranicama.

Sastavni dio ovog Izvještaja o izvršenju financijskog plana su tablice koje se nalaze u privitku.

**Izvješće izradila: Ravnatelj:**

Viliana Ježić Boris Turjak, prof.

U Novom Vinodolskom, 14.07.2025.